《晓发应城》
明代·李言恭

古道风烟接，天涯晓梦迷。
猿啼千树露，人过一村鸡。
远浦余灯暗，隔林残月低。
此时有高卧，予独愧羁栖。

作者简介：明凤阳府盱眙人，字惟寅，号青莲居士。李景隆七世孙。万历二年袭临淮侯，守备南京。好学能诗，奋迹词坛，招邀名流，折节寒素，两都词人游客望走如鹜。有《贝叶斋稿》、《青莲阁集》。